Investigazzjoni dwar id-diskors kontra n-nisa fil-Parlament Ewropew
Il-kumment tal-membru parlamentari Ewropew Janusz Korwin-Mikke ħalla lil bosta mistgħaġbin kif fl-2017, rappreżentant f'wieħed mill-istituzzjonijiet tal-Unjoni Ewropea hekk kif huwa qal li n-nisa għandhom jitħallsu inqas mill-irġiel għax huma iktar dgħajfa u inqas intelliġenti. Korwin-Mikke huwa politiku eċċentriku fil-Polonja. Skont il-BBC, il-President tal-Parlament Ewropew Antonio Tajani qed jinvestiga jekk l-MPE marx kontra r-regoli tal-istess parlament b'dak li qal. Dan hekk kif ir-regoli jipprojbixxu lingwaġġ u imġieba malafamanti, razzista u ksenofobika. Il-Partit tas-Soċjalisti u Demokratiċi ħeġġeġ lil Tajani biex jieħu miżuri kontra l-Pollakk tal-kummenti deskritti bħala tal-mistħija. Il-BBC qal li skont l-uffiċju tal-istampa tal-Parlament Ewropew, il-penali għal din l-imġieba jvarjaw minn twissija għal multa u sospensjoni temporanja. Dak li qal dan l-aħħar Korwin-Mikke ma kien xejn ġdid għal dawk li jsegwu l-politika mill-viċin.